Tammie Jo Shults

Tammie Jo Shults, jaiotzez Bonnell (Tularosa, Mexiko Berria, AEB, 1961eko azaroaren 2a) heroia, airelineako komandante ohia da. Ameriketako Estatu Batuetako Armadako lehen ehiza-pilotuetako bat izan zen, eta Southwest Airlinesen jarraitu zuen merkataritza-pilotu gisa. Hantxe hartu zuen erretiroa, 2020. urtean.

2018ko apirilaren 17an, Southwest Airlines-eko 1380 hegaldiko komandante gisa zihoala, Boeing 737-700 bat arrakastaz lurreratu zuen, aireontziak motorraren akats bat izan eta aireontzia azkar deskonprimatu ostean.

 Bizitza 

 Hezkuntza 
Tammie Jo Bonnell 1961ean jaio zen eta Mexiko Berria estatuko Tularosatik hurbil dagoen arrantxo batean hazi zen. Txikia zenean, hegazkinak Holloman Aire Basearen inguruan, etxetik hurbil, aireko maniobrak egiten ikusten zituen. Gainera, Nate Saint pilotu misiolariari buruzko liburuak irakurri ohi zituen, eta horrek ere pilotu izatera bultzatu zuen. Institutuko azken urtean, Estatu Batuetako Aire Armadan pilotu karrera bat egiteko aukeraren berri eman zen, baina informazioa eman zioten pertsonek esan zioten ez zegoela emakume piloturik Aire Armadan.

Bigarren Hezkuntzan graduatu ostean, MidAmerica Nazarene Collegera joan zen, eta  1983. urtean biologian eta agroindustrian graduatu zen. MidAmerican zegoela, Ameriketako Estatu Batuetako Aire Armadako emakume pilotu bat ezagutu zuen eta berriz ikertu zuen ea onartuko zuten bere zerbitzu eskaera. Eskaera egin eta atzera bota zuten. Horrexegatik erabaki zuen Estatu Batuetako Armadan probatzea, Western New Mexico Universityn graduondoko ikasketak egiten ari zela.

 Ibilbide militarra 

 OCS eta hegaldi-eraketa 
Armadak Pensacolako Itsas Estazioan ofizial izateko hautagaien eskolan (OCS ingelesezko sigletan) onartu zuen Shults. Hamabi asteko ikastaroa egin ostean, Shults pilotu izateko trebatu zuten eta T-34 batean (Beechcraft T-34 Mentor entrenatzailean) jaso zituen bere hegoak.

 Armadako instruktorea 
Pensacolaren ostean, Shults Chase Field Armadaren Estaziora joan zen T-2 Buckeye hegazkineko irakasle gisa. Geroago, A-7 Corsair II-n ere trebatu zen, VA-122 eskuadroia (RAG) Lemoore Itsas Aire-Estazioan. Hurrengo esleipena VAQ-34an izan zen, Ozeano Bareko misilen probetarako zentroan dagoen eskuadroi bat, Point Mugu-n, Kalifornian. Eskuadroia Lemooren birkokatu zenean, 1991. urtean, Shults irakasle bihurtu zen Rosemary Marinerren agindupean, URL0-en armadaren historian aire-eskuadroi baten buru izan zen lehen emakumea. Shults McDonell Douglas F/A-18 Hornet ehiza-hegazkin supersonikoan hegan egin zuen lehen pilotuetako bat izan zen.

 Ibilbide zibila 
Armada utzi eta gero, Shults Southwest Airlines-era pasatu zen pilotu komertzial lanak egiteko, hilean 8-10 eguneko lan plan batekin, bere senar Dean Shults-ekin familia bat osatzeko asmoz, hauxe ere pilotua.

 1380 hegaldia, Southwest Airlines 
2018ko apirilaren 17an, Shults New Yorketik Dallasera zihoan 1380 hegaldiaren komandantea zen. Boeing 737 hegazkinaren ezkerreko motorreko turbinaren beso batek huts egin zuen eta piezak disparatuta atera ziren. Ezkerreko hegala, fuselajea eta leihatila bat kaltetu zituen. Lehiatila hori apurtu egin zuen, eta ondorioz, hegazkinaren deskonpresio azkarra eragin zuen. Bidaiari bat xurgatua izan zen eta kolpeak zirela eta, ospitalera eraman, baina hil egin zen. Shultsek larrialdiko jaitsiera bat egin eta Filadelfian lurra hartu zuen. 

Bere ekintzak, portaera lasaia eta larrialdian zehar konpetentzia adierazi zuten bere lankide eta bidaiariek, baita Chesley Sullenberger, 2009an Hudson ibaian lur hartu zuen pilotuak ere, US Airwaysen 1549 hegaldian. Geroago, Shultsek 1380 hegaldi hori senarrari tokatu zitzaiola esan zuen, baina txandak aldatu zituztela semearen ekitaldi batera joan ahal izateko.

Shultsek liburu bat idatzi zuen Southwest Airlinesen 1380 hegaldiari buruz, Nerves of Steel, Estatu Batuetan 2019ko urriaren 8an plazaratu zena.

 Bizitza pertsonala 
1994. urtean, Dean Shults-ekin ezkondu zen, sasoi hartan A-7 Corsair II-ko armadako pilotua zena eta urte horretan, Southwest Airlines-ekin elkartu zen pilotu lanetan. Bi haur izan zituzten eta Boernen (Texas) bizi. Shults kristau elizkoia da. Igandetako eskolan irakasten du, eta behartsuei laguntzen die, esaterako, Rita urakanaren barruko desplazatuei.thumb|250x250px|Trump presidenteak Southwest Airlinesen 1380 hegaldiko tripulazioa eta bidaiarietako batzuk hartu zituen Etxe Zurian, 2018ko maiatzaren 1ean (Shults lehena Presidentearen ezkerraldean).

 Argitaratutako lanak 

 Nerves of Steel (2019)

 Aintzatespenak 

 Orduko AEBko ordezkaria eta Ameriketako Estatu Batuetako Aireko Armadako koronel eta pilotu ohia, Martha McSally, Shults ohoratzeko ebazpena aurkeztu zuen Kongresuan, bizitzak salbatzeko erakutsi zuen heroitasunarengatik eta matxuratutako hegazkina lurreratzeko izan zuen gaitasunarengatik.
 2020. urteko abenduaren 10ean, Airearen eta Espazioaren Nazioarteko Ospearen Aretoan sartu zuten Shults.

 Erreferentziak 

 Kanpo estekak 
 https://www.captainshults.com/

Kategoria:Sanantonioarrak
Kategoria:Emakume heroiak
Kategoria:Emakume pilotuak
Kategoria:Ehiza-hegazkinak
Kategoria:Hegazkin istripuetatik bizirik irtendakoak